
R E F E R A T  D E  A P R O B A R E 
[bookmark: _Hlk118194457]privind aprobarea Documentației Tehnico - Economice faza Studiu de Fezabilitate - Revizia 2 pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORDAGENT PRIMAR LA SISTEMUL DE DISTRIBUȚIE
 ÎN MUNICIPIUL BRAD, JUDEȚUL HUNEDOARA”



	
[bookmark: _Hlk118356147]Prin Hotărârea Consiliului Local nr. 108/2021 s-a aprobat Documentația Tehnico -Economică faza Studiu de Fezabilitate și indicatorii tehnico - economici pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA”.
Având în vedere creșterea considerabilă a prețului materialelor de construcție în perioada pandemiei Covid -19, a fost necesară actualizarea indicatorilor tehnico - economici ai acestui obiectiv de investiții și, implicit, analiza cost - beneficiu. 
Astfel, s-a elaborat Studiul de fezabilitate Proiect nr. 1256/2021 - Revizia 1 cu indicatorii tehnico - economici actualizați, aprobat prin Hotărârea Consiliului Local nr. 193/2021.
Pentru obținerea finanțării prin Programul Termoficare 2019 - 2027 a obiectivului de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA”  este necesar a fi îndeplinite condițiile de conformitate și eligibilitate prevăzute în Ordinul nr. 3194/2019 pentru aprobarea Regulamentului privind implementarea Programului Termoficare.
[bookmark: _Hlk118355940]Astfel, este necesar să  anexăm solicitării de finanțare o serie de documente printre care și avizul tehnic privind eficiența energetică a proiectului de investiții emis de către Autoritatea Națională de Reglementare în Domeniul Energiei.
[bookmark: _Hlk118354674]Conform prevederilor art. 9 alin. 2  din Regulamentul de emitere a avizelor tehnice privind eficiența energetică în cadrul Programului Termoficare, aprobat prin Ordinul președintelui ANRE nr. 13/2020, solicitantul trebuie să transmită strategia de alimentare cu energie termică a localității, hotărârea autorității administrației publice locale de aprobare a strategiei de alimentare cu energie termică a localității, studiul de fezabilitate al proiectului, hotărârea autorității administrației publice locale de aprobare a studiului de fezabilitate al proiectului și fișa privind eficiența investiției.
În urma analizării documentației transmise, Comisia de avizare tehnică a proiectelor finanțate prin Programul Termoficare din cadrul  Autorității Naționale de Reglementare în Domeniul Energiei, prin adresa nr. 117788/14.07.2022, înregistrată la Primăria Municipiului Brad sub nr. 36675/14.07.2022,  a solicitat, printre altele, și revizuirea fișei privind eficiența investiției și, implicit, completarea Studiului de fezabilitate Proiect nr. 1256/2021 - Revizia 1 cu datele și informațiile din cuprinsul acesteia.
[bookmark: _Hlk118356050]Având în vedere rezultatul favorabil cu privire la Fișa de eficiență a investiției revizuită obținut de la Comisia de avizare tehnică a proiectelor finanțate prin Programul Termoficare, Studiul de fezabilitate Proiect nr. 1256/2021 - Revizia 1 a fost completat cu datele și informațiile solicitate, astfel fiind elaborat Studiul de fezabilitate Proiect nr. 1256/2021 - Revizia 2.
În contextul celor de mai sus am inițiat prezentul proiect de hotărâre prin care am propus aprobarea Documentației Tehnico - Economice faza Studiu de Fezabilitate - Revizia 2 pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA"  și-l supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

